AMATA พุ่ง 3% ลุ้นประกาศกำไร Q2 โต 25% “บล.เคจีไอ” เคาะเป้า 30 บาท
AMATA พุ่ง 3% ลุ้นประกาศกำไร Q2 โต 25% “บล.เคจีไอ” เคาะเป้า 30 บาท ล่าสุด ณ เวลา 11.14 น. อยู่ที่ระดับ 20.30 บาท ปรับตัวขึ้น 0.60 บาท หรือ 3.05% สูงสุดที่ระดับ 20.40 บาท ต่ำสุดที่ระดับ 20.00 บาท ด้วยมูลค่าซื้อขาย 450.85 ล้านบาท
26 ก.ค. 2561

ผู้สื่อข่าวรายงานว่า ราคาหุ้นบริษัท อมตะ คอร์ปอเรชัน จำกัด (มหาชน) หรือ AMATA ล่าสุด ณ เวลา 11.14 น. อยู่ที่ระดับ 20.30 บาท ปรับตัวขึ้น 0.60 บาท หรือ 3.05% สูงสุดที่ระดับ 20.40 บาท ต่ำสุดที่ระดับ 20.00 บาท ด้วยมูลค่าซื้อขาย 450.85 ล้านบาท

ด้าน บล.เคจีไอ (ประเทศไทย) ให้ราคาเป้าหมาย AMATA ที่ 30 บาท/หุ้น โดยมองว่าราคาหุ้นมีโอกาส “Outperform” ทั้งนี้คาดว่ากำไรสุทธิของ AMATA ในไตรมาส 2/61 จะอยู่ที่ 320 ล้านบาท (เพิ่มขึ้น 25% จากปีก่อน แต่ ลดลง 23% จากไตรมาสก่อน) ส่งผลให้กำไรสุทธิในครึ่งปีแรกของปี 2561 อยู่ที่ 733 ล้านบาท (เพิ่มขึ้น 45% จากปีก่อน) คิดเป็น 37% ของประมาณการกำไรปีนี้
ทั้งนี้ คาดว่ากำไรที่เพิ่มขึ้นจากปีก่อนจะมาจากการเปิดดำเนินการโรงไฟฟ้าใหม่ ในขณะที่กำไรที่ลดลงจากไตรมาสก่อนจะมาจากยอดโอนที่ดินที่ลดลง (ประมาณ 60 ไร่ในไตรมาส 2/2561จาก 110 ไร่ในครึ่งปีหลังของปี 2561) ทั้งนี้ มองว่าราคาหุ้นในปัจจุบันมี upside มากกว่า downside แนะนำ “ซื้อ” ราคาเป้าหมายปี 2561 ที่ 30.00 บาท
 